نیتی آیوگ
اٹل انوویشن مشن اور اسٹارٹ اپ ریسیو کی جانب سے ‘آڈیو ٹیک شعبے میں اختراعات’پر ‘انویسٹر ڈیمو ڈے’ کا کامیابی سے اختتام
اٹل انوویشن مشن ، نیتی آیوگ نے آج پانچویں اٹل انوویشن مشن-انٹر ایکٹیو پروجیکٹ پروگرام کا ‘آڈیو ٹیک میں اختراعات’ پر کامیابی کے ساتھ اختتام کیا۔ یہ آڈیو انڈسٹری کے انتہائی اہم مسائل کو حل کرنے کے رُخ پر ٹیکنالوجی کے استعمال آڈیو ٹیک کے مستقبل کے اختراع اور ہندوستانی ثقافت کے فروغ کی جانب ایک منفرد قدم ہے
پانچویں ایڈیشن کے فائنل انٹرپرائز اور سرمایہ کار ڈیمو ڈے کا اسٹارٹ اپ ریسیو  اور ویزا کے تعاون سے اہمیت کے حامل اٹل انوویشن مشن-انٹر ایکٹیو پروجیکٹ کے تحت  پہل کے تحت منعقدہ ورچوئل بوٹ کیمپوں کی ایک سیریز کے بعد اہتمام 2 جون 2022 کو کیا گیا تھا۔ یہ ایک ایسی پہل ہے جس کا مقصد صنعت، بازاروں اور سرمایہ کاروں تک انتہائی ضروری رسائی کے ساتھ ٹیک اسٹارٹ اپس کی پشت پناہی کرنا ہے۔
آڈیو ٹیک کوہورٹ میں مجموعی طور پر 10 اسٹارٹ اپس کو 20 سے زیادہ سرمایہ کاروں اور صنعت کاروں کے سامنے اپنی اختراعات دکھانے اور پیش کرنے کا موقع ملا۔
’ڈیموڈے’ کے غیر روایتی افتتاح کے دوران اپنے خطاب میں ایم کے مشن ڈائریکٹر ڈاکٹر چنتن وشنو نے کہا کہ ہم فخر کے ساتھ مختلف گروہوں کی تشکیل کے ساتھ آگے بڑھ رہے ہیں اور ہندوستانی کاروباری ماحول کے اہم نشانوں کو پار کرنے کے لئے نئی صنعتوں، صنعتی اداروں، سرمایہکاروں اور فنانسرز کو ایک پلیٹ فارم پر یکجا کر رہے ہیں۔ ماضی میں ہم نے اہم سماجی شعبوں میں کچھ شاندار اختراعات دیکھی ہیں۔ لیکن ایسا پہلی بار ہو رہا ہے کہ ہندوستان کسی ایسے شعبے میں اختراعات کے امکانات کا متلاشی ہے، جو ہمارے اٹل انوویشن مشن-انٹر ایکٹیو پروجیکٹ اقدام کے تحت آڈیو ٹیک سیکٹر کے ذریعے آرٹس اور انٹرپرینیورشپ کو آپس میں جوڑتا ہے۔
بانی اور سی ای او، اسٹارٹ اپ ریسیو  اجے راما سبرامنیم نے غیر روایتی طور پر ‘ڈیمو ڈے’ کے آغاز کے دوران اظہارِ خیال کرتے ہوئے کہا کہ 1875 میں پہلا مائیکروفون بننے کے بعد سے آڈیو انڈسٹری نے بہت طویل سفر طے کیا ہے اور جب 1960 کی دہائی میں ویڈیو نے ریڈیو اسٹار کو مار ڈالا تو انٹرنیٹ کے ارتقاء اور اسمارٹ فونز کی رسائی نے طرح طرح کی بحالی کے ذریعے آڈیو ٹیکنالوجی کی مستقبل کی جدت کو آگے بڑھایا۔ آڈیو ٹیک کا صارفین، انٹرپرائز اور حکومتی ایپلی کیشنز میں بہت بڑا کردار ہے۔ ہم اٹل انوویشن مشن-انٹر ایکٹیو پروجیکٹ پروگرام کے اس 5ویں گروپ میں شامل ہونے پر بہت خوش اور ہندوستان میں آڈیو ٹیک ایکو سسٹم کے ساتھ کام کرنے کے منتظر ہیں۔
اس گروپ کے لئے درخواستیں اس سال مارچ میں طلب کی گئی تھیں اور 15 مئی کو درخواستیں وصول کرنا بند کیا گیا۔ اس کے بعد صنعتی ماہرین کے ساتھ ایک دلچسپ پینل ڈسکشن کا انعقاد کیا گیا۔ پھر متعدد غیر منتخب اسٹارٹ اپس کے لئے روایتی بوٹ کیمپس منعقد کئے گئے۔
اٹل انوویشن مشن-انٹر ایکٹیو پروجیکٹ کے 5ویں ایڈیشن کا اختتام آج ممتاز صنعتی ماہرین کے ساتھ ایک اور بصیرت انگیز مجلسی مذاکرے کے ساتھ ہوا۔ موضوع تھا- 'آڈیو ٹیک انوویشنز اس بات کو کیسےیقینی بنا سکتے ہیں کہ عظیم ہندوستانی فنکاروں کی میراث کو آگے بڑھایا جائے؟'۔ پینل میں پنڈت جسراج کلچرل فاؤنڈیشن کے بانی درگا جسراج، پروگرام ہیڈ، آل انڈیا ریڈیو، لکھنؤ مینو کھرے، میوزک پروڈیوسر، لائیو پرفارمر مہیش راگھوان، پرفارمر، محقق، استاد اور آرکائیوسٹ، ہندوستانی راگ سنگیت سریجن دیش پانڈے سمیت کئی قابل ذکر شخصیات شامل تھیں۔
اس گروپ کے شروع میں بھی اسی طرح کی پینل ڈسکشن کی گئی تھی۔ جس کا موضوع تھا - "آڈیو ٹیک میں اختراعات"۔ اس پینل میں ہندوستانی کلاسیکی موسیقی کی معروف گلوکارہ شوبھا مدگل، اعزازی رکن، سنسکرتی ہاٹ سمیتی، ثقافتی وسائل اور تربیت کے مرکز، وزارت ثقافت نمرتا کوہلی، شریک بانی اور سی ای او، ہندوستانی راگ سری رام ایمانی اور شریک بانی اور سی ای او، آگرہیہ ٹیکنالوجیز اور آواز ڈاٹ کام سریمن تھیگراجن جیسی نامور شخصیات شامل تھیں۔
ماضی میں اٹل انوویشن مشن-انٹر ایکٹیو پروجیکٹ نے کامیابی سے 4 گروپ مکمل کئے ہیں جن میں فِن-ٹیک، سائبر سیکیورٹی، ہوم بیسڈ ہیلتھ کیئر سلوشنز اور فضائی آلودگی سے اختراعی لڑائی شامل ہیں۔
وہ نئی صنعتیں جن کی اختراعات پچھلے ایڈیشنز میں نمایاں تھیں وہ شریک کارپوریٹس کے ساتھ پی او سی حاصل کرنے کا موقع، اسٹارٹ اپ نیٹ ورک کے توسیعی نیٹ ورک تک رسائی، کاروباری بصیرت، صنعتی اثاثوں تک رسائی، صنعتی معتبریت اور سرمایہ کاروں تک رسائی جیسے فوائد کی حقدار تھیں۔